**Sarajevski otvoreni centar**

**Strateški plan za period 2021-2023.**

Finaliziran u novembru 2020.

Usvojen na Upravnom odboru SOC-a u decembru 2020.

**UVOD I METODOLOGIJA**

Sarajevski otvoreni centar (SOC) je 2020. godine započeo je proces izrade strateškog plana za period 2021-2023. To je uključivalo nalaganje eksterne evaluacije rada na početku godine i angažiranje konsultantice za organizacijski razvoj u jesen 2020. godine.

Napravljen je plan aktivnosti za izradu strateškog plana koji je uključivao sljedeće:

1. radionicu za cijeli tim na temu učenja i promišljanja o radu i iskustvu SOC-a;
2. intervjue sa 13 vanjskih aktera koje je vodila konsultantica;
3. PESTLE i SWOT radionicu sa cijelim timom;
4. radionicu o teoriji promjene sa cijelim timom.
5. analizu sljedećih dokumenata: Izvještaj o evaluaciji iz 2020, Rozi izvještaj iz 2020, Narandžasti izvještaj iz 2020, Brojevi koji ravnopravnost znače 2 iz 2017, Strateški plan za period 2018-2020. i dokumenti koji se odnose na teoriju promjene;
6. kompilaciju podataka:
7. nacrt teorije promjene kao osnovu za strateški plan;
8. radionice za upravni odbor i tim da se definiraju konačni prijedlozi za provedbu nacrta strateškog plana;
9. izradu ovog finalnog dokumenta.

Ovim pristupom se naglašavaju dva ključna elementa organizacijskog razvoja:

* učenje i promišljaje – u odnosu na podatke prikupljene opservacijom trendova i kroz monitoring i evaluaciju.
* inkluzija i participacija – internih aktera i akterki koje provode programe rada i članica i članova, eksternih aktera i akterki i partnerka i partnerki organizacije.

Zbog pandemije COVID-19 i ograničenih putovanja, proces se odvijao upotrebom virtualnih alata za sastanke i nije se dešavao fizički u organizaciji. Zbog izazova koje nameće virtuelno vođenje sastanka, napravljen je dogovor da se korak h) organizira interno u SOC-u.

Ovim se kreirala veoma dobra prilika da sve interne akterke i akteri razmotre, propituju, raspravljaju i usaglašavaju konačne strateške ciljeve i radne procese SOC-a u njegovoj sljedećoj fazi razvoja. Na ovaj način je unapređen jedan od aspekata iz prethodnog strateškog plana – vlasništvo i angažiranost korisnika.

U sljedećem dijelu su navedene promjene u Strateškom planu za period 2021-2023. te je predstavljeno kako će one uticati na djelovanje organizacije u toku provedbe radnih programa u svrhu postizanja ciljeva i specifičnih ciljeva.

**STRATEŠKI OKVIR ZA 2021-2023**

**Novi aspekti u poređenju sa prethodim planovima:**

* Jednostavniji je, omogućava lakšu komunikaciju sa različitim akterima – zajednicom, medijima, donatorima itd.
* Omogućava veću međuprogramsku saradnju i integraciju različitih strategija da se postižu utvrđene promjene i razvoji. Godišnji programi rada su tako osmišljeni da inkorporiraju doprinose od različitih timova, a ekspertiza će doprinijeti provedbi Plana.
* Donosi koherentnost u rad SOC-a tako što smješta tri različita programa koje SOC vodi – LGBTI, prava žena i ljudska prava općenito/EU integracije – pod jedinstveni trostruki strateški okvir.
* Fokus rada SOC-a bit će na pitanjima koja se pretaču u prava/slobode prema tri glavne ciljne grupe: institucije, zajednice i društvo.

**Proces provedbe usmjeren na postizanje ciljeva iz Strateškog plana za period 2021-2023.**

Svi specifični strateški ciljevi koristit će se kao strateško usmjerenje u izradi radnih paketa/godišnjih planova rada tokom godišnjeg operativnog planiranja. To, u suštini, znači da će SOC tim u zadnja tri mjeseca (četvrti kvartal) tekuće godine posvetiti vrijeme planiranju i odlučivanju o strateškim fokusima za sljedeću godinu unutar ovog okvira.

Godišnji planovi aktivnosti će se rukovoditi specifičnim strateškim ciljevima a uobličavat će ih prioriteti koji nastaju u datom socio-političkom okruženju, na osnovu analize podataka i u skladu sa resursima SOC-a. Iako se neće raditi na svim specifičnim strateškim ciljevima tokom određene godine, uključenost i inputi programskih koordinatorica i koordinatora će omogućiti aktivno učešće u oblikovanju programa. Godišnje detaljno planiranje unutar strateškog okvira će ojačati fleksibilnost i responsivnost SOC-a tako da će moći iskoristiti prednosti prilika i situacija kojima se unapređuju ljudska prava i ravnopravnost ljudi u BiH.

Okvir za monitoring i evaluaciju (Okvir za ocjenu rezultata – RAF) koristit će se kao osnova za radionice učenja i promišljanja prije planiranja u četvrtom kvartalu svake godine, čime će se dodatno u rad SOC-a ugrađivati analiza podataka, analiza okruženja, učenje iz prakse i promišljanje strateških prilika. Radi se o dinamičnijem procesu monitoringa i evaluacije, koji se okreće ka izgradnji rada i njegove evaluacije na temeljima onoga što je značajnije za programske koordinatorice i koordinatore, odnosno onoga što njima predstavlja uspjeh. Rukovoditeljski tim će osigurati da se održe visoki standardi monitoringa i evaluacije, dok će istovremeno voditi brigu o tome da pojedinačni ciljevi i indikatori odražavaju pojedinačnu viziju uspješnog rada programskih koordinatorica i koordinatora i cijelog tima.

Ovakvo svrsishodno mjerenje rada, postignuća i uspjeha organizacije postat će sredstvo motivacije, komunikacije, kao i planiranja.

**RADNE METODE SOC-a**

SOC primjenjuje niz pristupa i mehanizama za napredovanje prema svojim ciljevima. Oni uključuju:

* prikupljanje podataka;
* stvaranje znanja;
* korištenje međunarodnih mehanizama izvještavanja;
* izgradnja kapaciteta unutar LGBTIQ zajednice;
* izgradnja kapaciteta u određenim strukama;
* pravljenje koalicija;
* zagovaranje;
* priprema nacrta zakonodavstva;
* rad sa političkim procesima;
* podizanje svijesti;
* angažman u zajednici;
* komuniciranje s medijima i kampanje;
* interpretacija, predstavljanje i zastupanje autentičnih iskustava osoba koje trpe kršenja ljudskih prava i neravnopravan položaj.

Najveća novina i promjena u novom pristupu je to što će sada programske koordinatorice i koordinatori svoj rad usmjeravati ka zajedničkom cilju, na primjer, istospolnim zajednicama, koristeći različite metode. Programi rada moraju uključivati aktivnosti uticaja/promjene na nivou zajednice, što uključuje i pojedinačne osobe i društvo i državni pravni okvir i okvir politika, uključujući institucije.

Programi se sad ne posmatraju kroz prizmu identitetskih grupa, već kroz prizmu problema u određenim oblastima – problema sa kojima se ljudi svakodnevno suočavaju a koji potpadaju pod građanska, politička, socijalna, ekonomska i kulturna prava.

Također, dodatni naglasak se stavlja na to kako se tri strateška cilja međusobno uklapaju i jačaju, na način da osnažene agentice i agenti promjena i inkluzivniji diskurs o vrijednostima ljudskih prava doprinose radu na konkretnim pitanjima prava i ravnopravnosti.

Razvit će se model angažiranja sa pripadnicama i pripadnicima zajednice i sa saveznicama i saveznicima, političarkama i političarima i drugim ciljnim grupama da bi se proaktivnije djelovalo i obuhvatilo sve faze angažiranja, od inicijalnog kontakta, sastanaka, edukativnih aktivnosti pa do redovnog naknadnog praćenja po finalizaciji planiranih aktivnosti. Na primjer, ovo podrazumijeva slanje pojedinačnih i redovnih emailova, upućivanje telefonskih poziva i slanje pozivnica za druge događaje koje SOC organizira, da bi se uspostavio i njegovao individualni odnos na akterkama i akterima iz ciljne grupe koji imaju znanje i motivaciju da doprinose SOC-ovim općim i specifičnim ciljevima. Novi model rada će također uključivati aktivnosti koje imaju efekat multiplikatora – kroz obuke, čime se omogućava izgradnja kapaciteta ciljnih akterki i aktera da postanu agentice i agenti promjena u situacijama na poslu i u životu, čime se šalju poruke i znanje do onih osoba do kojih SOC ne može doprijeti zbog ograničenih finansijskih, kadrovskih i vremenskih resursa. Jedan od primjera je model „trening trenera“, okvir za obučavanje potencijalnih edukatorica i edukatora, odnosno ekspertica i eksperata za određenu temu da bi te osobe dalje mogle obučavati ljude u svojim organizacijama i zajednicama.

Da bi se efikasno i djelotvorno jačale agentice i agenti promjena širom BiH, kao i izgradnja odnosa sa ciljnim grupama akterki i aktera, SOC će osnažiti i razvijati i vlastite kapacitete. SOC ostaje opredijeljen za interne procese kojima će se unaprijediti kapacitet i razvoj članica i članova tima i Upravnog odbora, kao i učenje iz rada.

Primjer promjene u formuliranju strateških ciljeva i specifičnih ciljeva u odnosu na to kako se oni povezuju sa programom rada, pojedinačnim ciljevima i pokazateljima uspjeha.

Rad na pitanju istospolnih zajednica

Formuliran je kao dio utemeljenog pravnog okvira i okvira politika za ljudska prava širom BiH, konkretno kao dio prava na privatni i porodični život. Rad će biti usmjeren na tri nivoa, institucije, zajednica i društvo, i uključivat će aktivnosti kao što su:

Kompletiranje i usavršavanje modela zakona;

Usklađivanje modela sa potrebama zajednice;

Sastanci lobiranja sa parlamentarcima, predstavnicima vlasti, učešće u radnoj grupi i doprinos grupi, konferencije, itd.;

Angažiranje u LGBTIQ zajednici i vođenje kampanja;

Strategija komuniciranja kroz različite medijske kanale;

Uključivanje saveznica i saveznika i drugih naklonjenih aktera i akterki.

Ovdje se kreira mini tim programskih koordinatorica i koordinatora koji zajednički rade na temi, povezuju se i pokrivaju sve potrebne elemente posla.

Ovaj revidirani okvir za organizaciju rada SOC-a možda može uticati na finansiranje rada. Trenutno, rad se obično finansira projektno. Kroz razvijanje odnosa sa donatorima i podnošenje aplikacija, bit će potrebno iskomunicirati im prednosti i koristi od ovakvog pristupa.

Uz bolje integrirano i participativno planiranje i evaluaciju, buduće prilike za finansiranje osmišljavat će se sa članicama i članovima tima i programskim koordinatoricama i koordinatorima.

**KLJUČNE STAVKE ZA KONSOLIDACIJU I RAZVOJ SLJEDEĆE FAZE STRATEŠKOG PLANA ZA PERIOD 2021-2023. ZA SOC**

SOC je veoma uspješna organizacija koja bilježi niz postignuća, a njen uticaj u BiH je prepoznat. Sada se nalazi u trenutku kada se čini da bi ‘promjena paradigme’ mogla biti korisna da bi se moglo upravljati tenzijama koje nastaju u okruženju te da bi se ostvario još veći uticaj.

Iz procesa izrade ovog strateškog plana, postalo je jasno da je potrebno pronaći rješenje za niz kontinuiranih tenzija. Tim i eksterne akterke i akteri SOC-a jasno su izrazili da žele da SOC:

* *nastavi raditi ovo što tako dobro radi i da proširi svoj rad;*
* *zadrži fokus na LGBTI pitanjima i ženskim pravima i da uključi i druga pitanja;*
* *podržava grupe za zagovaranje i podržavanje LGBTI inicijativa i da proširi koordinaciju rada organizacija civilnog društva;*
* *se fokusira na konkretne pravne izmjene i radi na sistematskom provođenju postojećih zakona i politika širom BiH;*
* *održava visoke standarde svojih rezultata i osigura razvoj sljedeće generacije profesionalki i profesionalaca i aktivistica i aktivista.*

Ovdje se radi o veoma složenoj grupi naizgled različitih potreba u BiH kojima se SOC namjerava baviti. U sljedeće četiri godine, SOC predlaže da radi na ovoj složenoj grupi potreba kroz sljedeći okvir.

VIZIJA

Bosna i Hercegovina je inkluzivno društvo zasnovano na jednakim pravima i mogućnostima za sve. Bosna i Hercegovina je država koju su izgradili\_e aktivni\_e i angažirani\_e građani\_ke i odgovorna vlast.

MISIJA

SOC radi na unapređivanju ljudskih prava, posebno položaja i ljudskih prava LGBTI osoba i žena u Bosni i Hercegovini, kroz interpretaciju, predstavljanje i zastupanje autentičnih iskustava osoba koje trpe kršenja ljudskih prava i neravnopravan položaj i zagovaranje pravnih, političkih, ekonomskih, socijalnih i kulturnih promjena u svim oblastima života.

ORGANIZACIJSKE VRIJEDNOSTI

Ključne organizacije vrijednosti ostaju nepromijenjene:

Težimo postići visok stepen **profesionalizma** i **kvaliteta** u našem radu, što se odražava i u inspirirajućoj i efikasnoj organizaciji ljudi koji dijele zajedničku viziju i vrijednosti.

Vjerujemo i promoviramo **intersekcionalnost** i **raznolikost** ideja i ljudi: poštujemo i uzimamo u obzir ljude i njihove perspektive koje proizlaze iz različitih identiteta i pozadina. Takođe, mi se borimo protiv višestruke diskriminacije, posebno na osnovima spola, spolnih karakteristika, roda, seksualne orijentacije, rodnog identiteta.

Promoviramo **integritet**: držimo se naših vrijednosti i principa i posvećeni smo pravičnosti, transparentnosti i odgovornosti u našim procedurama i radu, vođeni profesionalnim standardima i rezultatima koje želimo postići, kao i učešćem različitih zainteresiranih strana.

Vjerujemo u **proaktivnost i aktivizam** jer konstantno nadziremo relevantne lokalne, regionalne i svjetske političke i društvene tokove, da bi identificirali izazove i pronašli rješenja prije nego se problemi pojave. Ovo anticipatorno, samoinicijativno, ponašanje usmjereno na promjenu nam omogućava da djelujemo blagovremeno i koristimo naše kompetencije za sprečavanje društvenih nazadovanja, i postavimo osnove za buduća unapređenja ljudskih prava i jednakosti svih građana\_ki BiH.

**Inovacije i kreativnost**: uvodimo nove metode, pristupe i oblasti, podstičemo otvorenost i spremni smo na kontinuirano učenje, da bi bili u stanju odgovoriti na nove izazove.

**Saradnja i solidarnost**: ulažemo u dugoročna partnerstva i mreže na nacionalnom i međunarodnom nivou, koristeći ove sinergije da proširimo svoje ciljeve i ojačamo našu poziciju u civilnom društvu. Vjerujemo da možemo postići više kombinirajući kritički pristup djelovanju državnih institucija, u partnerstvu kada je to u skladu sa našim strateškim ciljevima.

**Komunikacija**: ustanovili smo uspješne kanale komunikacije sa relevantnim faktorima i našim ciljnim grupama koje redovno koristimo i koji su obostrani.

**STRATEŠKI CILJEVI SOC-a**

1. Utemeljen pravni okvir i okvir politika za ljudska prava širom BiH
2. Osnažene agentice i agenti promjena širom BiH
3. Jačanje vrijednosti ljudskih prava, ravnopravnosti i inkluzije u bh. društvu i javnom diskursu

Ovdje su navedeni **specifični strateški ciljevi** za svaki strateški cilj. Radi se o aktuelnim koracima koji vode ka ostvarenju strateškog cilja i predstavljaju **privremeni/povezujući uticaj.**

**Strateški cilj 1.**

**UTEMELJEN PRAVNI OKVIR I OKVIR POLITIKA ZA LJUDSKA PRAVA ŠIROM BiH**

**Specifični strateški cilj:**

**1.1.Pravo na privatni i porodični život** zagovara se pred relevantnom zakonodavnim subjektima.

*Ovaj specifični strateški cilj će obuhvatiti problem s kojim se susreću i žene i LGBTIQ osobe u ovoj oblasti: istospolne zajednice, usklađenost profesionalnog i privatnog života i rodna ravnopravnost u porodičnom životu.*

**1.2. Prava na samoodređenje, svjesnost o vlastitom tijelu, integritet i autonomiju** istražuju se i predstavljaju relevantnim stranama uz konkretne zakonodavne prijedloge i prijedloge politika.

*Ovaj specifični strateški cilj će obuhvatiti problem s kojim se susreću i žene i LGBTIQ osobe u ovoj oblasti: zakonsko priznavanje roda (trans prava), interspolna prava, seksualna, zdravstvena i reproduktivna prava žena.*

**1.3. Socio-ekonomska prava** istražuju se i predstavljaju relevantnim stranama u kontekstu ljudskih prava

*Ovaj specifični strateški cilj će obuhvatiti problem s kojim se susreću i žene i LGBTIQ osobe u ovoj oblasti: zakoni o radi, obrazovanje, radni odnosi, pristup zapošljavanju.*

**1.4. Slobode udruživanja, izražavanja i okupljanja** štite se i unapređuju kroz ciljane i koordinirane aktivnosti zagovaranja.

*Ovaj specifični strateški cilj će obuhvatiti problem s kojim se susreću i žene i LGBTIQ osobe (i mnoge druge) u ovoj oblasti u odnosu na: proteste, povorke ponosa, sužavanje prostora za civilno društvo.*

**1.5. Zaštita od nasilja, neravnopravnosti i diskriminacije** se osigurava a temelji za jednak tretman svih osoba se postavljaju kroz konkretne zakonodavne prijedloge i prijedloge politika te se oni zagovaraju pred relevantnim stranama.

*Ovaj specifični strateški cilj će obuhvatiti problem s kojim se susreću i žene i LGBTIQ osobe u oblasti zaštite od nasilja/diskriminacije i progona, azila.*

**Strateški cilj 2.**

**OSNAŽENE AGENTICE I AGENTI PROMJENA ŠIROM BiH**

**Specifični strateški cilj:**

**2.1. Pripadnice i pripadnici LGBTI zajednice, žene i muškarci, informirani su, osnaženi i angažirani te sami zagovaraju ljudska prava i ravnopravnost na temelju feminističkih principa.**

*Kako feministički principi organiziranja u zajednicama podrazumijevaju poduzimanje akcija i prakticiranje solidarnosti, ovo će uključivati rad u zajednici, fokusiran na LGBTIQ osobe (psihosocijalna podrška, pravne i druge usluge za zajednicu), ali i druge edukativne programe i programe osnaživanja koji mogu biti relevantni i za druge ciljne grupe, odnosno zajednice.*

**2.2. Organizacije, inicijative i aktivisti i aktivistice koje se bave ljudskim pravima, LGBTI pitanjima i ženskim pravima širom BiH osposobljene su da pružaju usluge i zagovaraju na lokalnom, regionalnom i nacionalnom nivou.**

*Ovo uključuje jačanje drugih grupa i inicijativa u BiH kroz izgradnju kapaciteta, podgrantiranje, pružanje različitih vrsta podrške inicijativama (tehničke podrške, savjeta, znanja. itd.) i organizacijama izvan Sarajeva. Aktivnosti sa ciljem podrške tekućem razvoju, održavanju i jačanju SOC-a kao organizacije također su ovdje uključene.*

**2.3. Uspostavljeno strateško partnerstvo sa istaknutim akterkama i akterima u različitim sektorima javne i privatne sfere života.**

*Da bi se pobrinuli da se BiH kreće u smjeru napretka prema LGBTIQ i rodnoj ravnopravnosti, mreža naših partnerstava će se proširiti i postati kapilarna. To znači da sada tražimo partnere i ciljne grupe koji mogu imati veliki uticaj u provedbi zakona i politika, kao i uticaj na javno mnijenje, poput osoba/institucija/organizacija u akademskoj zajednici, istraživačkom sektoru, nauci, sportu, kulturi, poslovnom svijetu, vjerskim zajednicama, itd.).*

**2.4. Nositelji i nositeljice dužnosti i relevantni profesionalci i profesionalke informirani su, angažirani i osposobljeni neophodnim znanjima i vještinama da doprinose izgradnji i održavanju inkluzivnog pristupa ljudskim pravima u bh. institucijama i društvu.**

*Edukativni i obrazovni ili slični programi ciljano osmišljeni da se osigura provedba postojećih međunarodnih standarda, preporuka i relevantnog domaćeg zakonodavstva i politika koje se odnose na ljudska prava, prava žena i LGBTIQ osoba, namijenjeni političarima i političarkama i državnim službenicima i službenicama, i različitim profesionalcima i profesionalkama, jačajući time kapacitet ljudi u institucijama, odnosno onih bliskih institucijama, da rade na unapređenju ovih pitanja. To može uključivati državne službenike i službenice, advokate i advokatice, osobe iz medicinske i pravne struke, na primjer.*

**Strateški cilj 3.**

**JAČANJE VRIJEDNOSTI LJUDSKIH PRAVA, RAVNOPRAVNOSTI I INKLUZIJE U BH. DRUŠTVU I JAVNOM DISKURSU**

**Specifični strateški cilj:**

**3.1. Javnost je informirana i angažirana u promoviranju vrijednosti, standarda i konkretnih akcija u svrhu unapređenja ljudskih prava i sloboda.**

*Ovo uključuje različite javne kampanje, medijske nastupe, prisutnost na webu i stvaranje sadržaja koji su fokusirani na jačanje vrijednosti ravnopravnosti, inkluzije i ljudskih prava, čime se otežava pokretu antirodnog narativa da naiđe na plodno tlo u bh. društvu.*

**3.2. Organizirane i koordinirane zajedničke akcije i odgovori civilnog društva i aktivistica i aktivista na promjene u oblasti ljudskih prava i sloboda u BiH.**

*Ovo uključuje proteste, saopćenja za medije, mobiliziranje aktivistica i aktivista i druge javne oblike izražavanja neslaganja, izgradnju koalicija, učešće i koordinaciju (Inicijativa za monitoring evropskih integracija, Koalicija za borbu protiv govora mržnje i zločina iz mržnje, Ženska mreža, itd.).*

**3.3. Relevantne, na dokazima zasnovane i tačne informacije o stanju ljudskih prava, postojećem pravnom i institucionalnom okviru, kao i o autentičnim iskustvima LGBTI osoba, žena i muškaraca u BiH, se prikupljaju, obrađuju i objavljuju.**

*Ovo uključuje istraživanja, monitoring i kreiranje znanja da se podupre i usmjeri rad SOC-a, ali i da služi kao usmjerenje i izvor znanja za druge grupe i pojedinačne osobe/aktivistice i aktiviste.*

**IZGRADNJA KAPACITETA, ANALIZA I UBLAŽAVANJE RIZIKA**

Iako izgradnja kapaciteta nije navedena kao jedan od strateških ciljeva, Sarajevski otvoreni centar će nastaviti ulagati u razvoj svojih procedura, politika i pojedinačnih znanja i vještina članica i članova tima. Ovi procesi će biti definirani i budžetirani na godišnjoj osnovi, kroz godišnju ocjenu rada članica i članova tima, dio internih radionica za učenje i promišljanje te kroz planiranje u četvrtom kvartalu svake godine, a sa ciljem da se na bolji način odraze nastale i hitne potrebe.

Da bi se održao aktivan i inkluzivan pristup, analiza rizika i planovi za njihovo ublažavanje će se također operacionalizirati kroz godišnje procjene rizika i planove za njihovo ublažavanje koje kreira rukovoditeljski tim nakon internih radionica za učenje i promišljanje i sesija godišnjeg planiranja.

Ovaj pristup dolazi iz izvučenih pouka iz prethodnog strateškog perioda 2018-2020, a posebno iz potrebe za većom fleksibilnošću i boljem odgovaranju na promjenjive i novonastale organizacijske potrebe, kao i neočekivanu situaciju sa pandemijom COVID-19.

Strateški okvir je sredstvo koje usmjerava naš generalni pristup i rad, a godišnje planiranje izgradnje kapaciteta i analiza i ublažavanje rizika omogućava prilagođen odgovor na novonastale potrebe u stalno promjenjivom društvenom, političkom i ekonomskom okruženju.

**FINANSIJSKI PLAN ZA PERIOD 2021-2023.**

Sarajevski otvoreni centar trenutno dobiva i očekuje većinu svojih prihoda od niza međunarodnih donatora i fondacija.

Ova finansijska podrška je dvostruka i dodjeljuje se SOC-u na osnovu projekata i za osnovno (core) finansiranje (očekuje se od SIDA-e za ovaj strateški period, a od Sigrid Rausing Fund do kraja 2023).

Da bi se osiguralo da je većina resursa usmjerena na postizanje utvrđenih rezultata, a da se ne iscrpi na administriranje niza manjih projekata, SOC je strateški evoluirao i okrenuo se ka finansiranju koje je više usmjereno na osnovno (core) finansiranje. Nastavljamo namicati sredstva od različitih donatora za finansiranje na osnovu projekata da ne bismo postali ovisni o nekoliko izvora finansiranja.

Očekivani troškovi za ovaj trogodišnji period su:

• plate zaposlenih osoba (izvršna direktorica, 3 rukovoditeljice i koordinatorice i koordinatori za program, medije, i administraciju i finansije);

• uredski troškovi (kirija, režije, zaštita, uredski materijal, telefon i internet, oprema i održavanje, namještaj, vozilo, čišćenje i reprezentacija, komunikacije, press clipping, i ostali troškovi)

• programski troškovi (odnose se na troškove različitih programa, a pokrivaju se iz osnovnog (core) finansiranja ili na projektnoj osnovi)

• troškovi izgradnje kapaciteta (odnose se na troškove mjesečnih timskih sastanaka, godišnjeg operativnog sastanka/sastanka za izgradnju tima, sve sesije izgradnje kapaciteta, uključujući i za pojedinačne članove i članice tima, na temelju godišnjih ocjena rada članova i članica tima, kao i za grupe od dvije ili više osoba u timu, na temelju hitnih organizacijskih potreba)

• ostali troškovi (odnose se na usluge eksternih knjigovodstvenih agencija, troškove bankovnih transakcija, superviziju za članice i članove SOC tima, zdravstveno osiguranje/program, troškove opće revizije i monitoringa i evaluacije).